CELEX: 52016PC0072
Language: hu
Date: 2016-02-10
Title: Javaslat A TANÁCS HATÁROZATA az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspont meghatározásáról

EURÓPAI BIZOTTSÁG
            Brüsszel, 2016.2.10.
            COM(2016) 72 final
            2016/0044(NLE)
            Javaslat
            A TANÁCS HATÁROZATA
            az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspont meghatározásáról
            
               
         
         
            
               INDOKOLÁS
            
            
               Az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodást (a továbbiakban: a megállapodás) a 2014/252/EU tanácsi határozattal
                  1
                megkötötték, és a megállapodás 2014. október 1-jén hatályba lépett. A megállapodás 24. cikkének (3) bekezdésével összhangban a harmadik országbeli állampolgárok és hontalan személyek visszafogadására vonatkozó – a megállapodás 4. és 6. cikkében foglalt – rendelkezések a megállapodás hatálybalépése után három évvel, azaz 2017. október 1-jén válnak alkalmazandóvá.
            
            
               Az Unió és Törökország 2015. november 29-én, az EU–Törökország csúcstalálkozót
                  2
                követően politikai megállapodását fejezte ki arra vonatkozóan, „hogy 2016 júniusától meg kell kezdeni az EU–Törökország visszafogadási egyezmény teljes körű alkalmazását annak érdekében, hogy a Bizottság 2016 őszén elő tudja terjeszteni az elért eredményekről szóló harmadik jelentését, ami lehetővé teszi a vízumliberalizációs folyamat lezárását, vagyis azt, hogy ha Törökország eleget tesz az ütemtervben szereplő követelményeknek, akkor 2016 októberétől a török állampolgárok a schengeni térségen belül vízummentességet élvezhessenek”.
            
            
               A megállapodás visszafogadási vegyes bizottságot hoz létre, amelynek feladatai közé tartozik a megállapodás alkalmazásának nyomon követése és elősegítése, valamint a szükséges végrehajtási rendelkezésekről való döntéshozatal. A 2015. november 29-i politikai nyilatkozatot és a visszafogadási vegyes bizottság 2016. január 19-én tartott második ülését követően az EU és Törökország megvitatta annak lehetőségét, hogy a visszafogadási vegyes bizottság a megállapodás 19. cikke (1) bekezdésének b) pontja szerint határozzon a szükséges végrehajtási rendelkezésekről annak érdekében, hogy a megállapodás 4. és 6. cikkében foglalt kötelezettségek már 2016. június 1-jétől alkalmazandók legyenek. A visszafogadási vegyes bizottság erre irányuló határozattervezete e javaslat mellékletében található.
            
            
            
               2016/0044 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspont meghatározásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben a 218. cikk (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)
                     Az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodást (a továbbiakban: a megállapodás) a 2014/252/EU tanácsi határozattal
                  3
                megkötötték, és a megállapodás 2014. október 1-jén hatályba lépett. A megállapodás 24. cikkének (3) bekezdése szerint a megállapodás 4. és 6. cikkében foglalt, a harmadik országbeli állampolgárok és a hontalan személyek visszafogadására vonatkozó rendelkezések 2017. október 1-jétől alkalmazandók.
            
            
               (2)
                     Az EU és Törökország a 2015. november 29-i csúcstalálkozón kifejezte azzal kapcsolatos politikai megállapodását, hogy a visszafogadási megállapodást 2016. június 1-jétől teljes körűen kívánják alkalmazni.
            
            
               (3) A megállapodás 19. cikke (1) bekezdésének b) pontja értelmében a visszafogadási vegyes bizottság határozhat a megállapodás egységes alkalmazásához szükséges végrehajtási rendelkezésekről. Helyénvaló tehát egy visszafogadási vegyes bizottsági határozatban meghatározni az ahhoz szükséges végrehajtási rendelkezéseket, hogy a megállapodás 4. és 6. cikkében foglalt kötelezettségek már 2016. június 1-jétől alkalmazandóvá váljanak.
            
            
               [(4) Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 3. cikkével összhangban az Egyesült Királyság bejelentette, hogy részt kíván venni ennek a határozatnak az elfogadásában és alkalmazásában.]
            
            
               [(5) Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 1. és 2. cikkével összhangban, és az említett jegyzőkönyv 4. cikkének sérelme nélkül, Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.]
            
            
               (6) Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikkével összhangban Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.
            
         
         
            
               (7) A fentieket figyelembe véve a megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében meg kell határozni a visszafogadási vegyes bizottságban képviselendő uniós álláspontot,
            
            
               ELFOGADTA EZT A HATÁROZATOT:
            
            
               1. cikk
            
            
               A megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében az EU–Törökország visszafogadási vegyes bizottságban képviselendő uniós álláspont az e határozat mellékletében található visszafogadási vegyes bizottsági határozattervezeten alapul.
            
            
               A határozattervezet kisebb módosításai a Tanács további határozata nélkül elfogadhatók.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, 
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 134/1. – 2014.5.7.
               
               
                  
                     (2)
                  A Tanács Főtitkárságának 2015. november 29-i 870/15. sz. nyilatkozata.
               
               
                  
                     (3)
                  HL L […]., […]., […]. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.2.10.
            COM(2016) 72 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről szóló visszafogadási vegyes bizottsági határozat tekintetében a visszafogadási vegyes bizottságban képviselendő uniós álláspont meghatározásáról
            
               
         
         
            
               
            
               TERVEZET
            
            
               AZ EURÓPAI UNIÓ ÉS A TÖRÖK KÖZTÁRSASÁG KÖZÖTTI,
                  A JOGELLENESEN TARTÓZKODÓ SZEMÉLYEK VISSZAFOGÁSÁRÓL SZÓLÓ MEGÁLLAPODÁS ÁLTAL LÉTREHOZOTT
               VISSZAFOGADÁSI VEGYES BIZOTTSÁG 2/2016. SZÁMÚ HATÁROZATA
            
            
               a megállapodás 4. és 6. cikkének 2016. június 1-jétől való alkalmazására vonatkozó végrehajtási rendelkezésekről 
            
            
            
               A BIZOTTSÁG,
            
            
               Tekintettel az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodásra és különösen annak 19. cikke (1) bekezdésének b) pontjára,
            
            
            
               mivel:
            
            
               (1) Az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodás (a továbbiakban: a megállapodás) 2014. október 1-jén hatályba lépett.
            
            
            
               (2) A megállapodás 24. cikkének (3) bekezdése kimondja, hogy a harmadik országbeli állampolgárok és hontalan személyek visszafogadására vonatkozó – a megállapodás 4. és 6. cikkében foglalt – kötelezettségek csak a megállapodás hatálybalépése után három évvel, azaz 2017. október 1-jén válnak alkalmazandóvá.
            
            
            
               (3) Tekintettel a megállapodás 2016 júniusától kezdődő teljes körű alkalmazására vonatkozóan a két fél által a november 29-i EU–Törökország csúcstalálkozón elért politikai megállapodásra,
            
            
            
               AZ ALÁBBI VÉGREHAJTÁSI RENDELKEZÉS ELFOGADÁSÁRÓL HATÁROZOTT:
            
            
            
               1. cikk
            
            
         
         
            
               A megállapodás 4. és 6. cikkében foglalt, a harmadik országbeli állampolgárok és a hontalan személyek visszafogadására vonatkozó kötelezettségek 2016. június 1-jétől alkalmazandók.
            
            
            
               2. cikk
            
            
               Ez a határozat az elfogadásának napján lép hatályba.
            
            
            
            
            
               ………………………………...
                     …………………………………..
            
            
               (az Európai Unió részéről)
                     
                     
                     
                     
                     (a Török Köztársaság részéről)